Константин Величков
XLIV. Далеч, зад дивния Стамбул…

chitanka.info

Далеч, зад дивния Стамбул, гаснеят

на слънцето последните зари.

Пред мен в вечерната мъгла бледнеят

къщя, брежища, хълмове, гори.

В завоя на брега рибарска ладья

полека спуща своите платна;

замря животът в нощната прохлада:

ни шум, ни глас, всеобща тишина.

Морето само в нощта мълчалива

се чуе равно, глухо кат шуми.

И в тоя час в дума ми треперлива

тоз шум безспирен на дълбоките вълни

като безкрайний горкий стон се слива

на всички земни болки и тъги.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.